_:n290c9ecf059d4c058a48ecef0898f761xb0
<http://schema.org/articleBody>
"\r\n\r\nPremierul Florin Cîţu a anunţat că Guvernul a aprobat proiectul de hotărâre care prevede prelungirea stării de alertă cu alte 30 de zile, începând cu 12 iunie.\r\n\r\n\r\nPrintre noutăţi ar fi posibilitatea participării la nunţi şi botezuri, în interior, a unui număr de 200 de persoane, cu condiţia asigurării a unui spaţiu de doi metri pătraţi pentru fiecare om.\r\n\r\nMăsura se aplică din 12 iunie. La evenimente vor fi acceptate doar persoane vaccinate sau testate anti-Covid-19. Vor fi cel mult 200 de persoane în interior - vaccinate, testate sau vindecate de boală.\r\n\r\nLa exterior se permit cel mult 70 de persoane, fără restricții, și nelimitat pentru cei vaccinați sau testați.\r\n\r\nPe 28 iunie, în cadrul optimilor al turneului final Campionatul European de Fotbal UEFA 2020 pot participa spectatori cu până la 50% din capacitatea maximă a tribunelor, a mai spus Cîţu. El a precizat că pot participa 1.000 de persoane la evenimentele din aer liber aferente campaniei electorale pentru alegerile locale parţiale din 27 iunie.\r\n\r\n„Nu în ultimul rând, avem proiectul de hotărâre privind prelungirea stării de alertă cu încă 30 de zile pe teritoriul României, începând cu data 12 iunie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19. Am să vă dau câteva elemente importante. În primul rând, se redeschide punctul de trecere a frontierei României cu Republica Moldova, Rădăuţi-Prut, judeţul Botoşani. Se permite în data de 28 iunie 2021 participarea la evenimentul sportiv organizat pe teritoriul României în cadrul optimilor al turneului final Campionatul European de Fotbal UEFA 2020 cu până la 50% din capacitatea maximă a tribunelor”, a afirmat Florin Cîţu, la finalul şedinţei de miercuri a Executivului, transmite news.ro.\r\n\r\nPrim-ministrul a vorbit şi despre evenimentele aferente campaniei pentru alegerile locale parţiale.\r\n\r\n„Un alt treilea lucru important – permiterea organizării şi desfăşurării în aer liber întrunirilor, evenimentelor aferente campaniilor electorale aferente alegerilor locale parţiale din 27 iunie 2021, cu participarea unui număr de până la 1.000 de persoane. Numărul patru prevede extinderea numărului de persoane care să participe la evenimente private, nunţi, botezuri, la un număr de participanţi la maxim 200 de persoane în interior şi cu asigurarea unei suprafeţe de 2 metri pătraţi pentru fiecare persoană”, a completat premierul."
<https://stirileromanilor.ro/anunt-de-ultima-ora-guvernul-a-prelungit-starea-de-alerta-cu-alte-30-de-zile-s-a-stabilit-cate-persoane-pot-participa-la-nunti-si-botezuri-in-interior/>